กินและดื่ม ป้องกันกลิ่นแอลกอฮอล์ในลมหายใจ ทำความสะอาด
การกินอาหารระหว่างที่คุณดื่มเครื่องดื่มแอลกอฮอล์นั้นจะสามารถช่วยลดกลิ่นแอลกอฮอล์ในลมหายใจได้ อาหารจะซึมซับแอลกอฮอล์บางส่วนที่คุณดื่มและในขณะเดียวกันก็จะกระตุ้นการผลิตน้ำลายด้วย กระบวนการนี้สามารถป้องกันการเกิดการคายน้ำซึ่งอาจทำให้เกิดกลิ่นลมหายใจจากแอลกอฮอล์ได้   ตามร้านบาร์จะมีการจัดอาหารว่างจำพวกถั่วลิสง ข้าวโพดคั่ว และของกินเล่นอื่นๆ เพื่อให้มั่นใจว่าลูกค้าจะไม่เกิดอาการคลื่นไส้จากการดื่มที่มากเกินไป พยายามกินกับแกล้มพวกนี้เป็นระยะๆ ในขณะที่คุณดื่มเครื่องดื่มแอลกอฮอล์ ถ้าคุณไปดื่มที่บ้านเพื่อน คุณก็ควรอาสาที่จะนำกับแกล้มมาให้กลุ่มของคุณด้วย นำมันฝรั่งทอดสักสองสามถุงหรือข้าวโพดคั่วอบไมโครเวฟมา ของเหล่านี้สามารถช่วยลดกลิ่นแอลกอฮอล์ในลมหายใจและยังทำให้คุณดูมีน้ำใจในสายตาของเจ้าบ้านอีกด้วย อาหารที่มีกลิ่นแรงสามารถช่วยลดกลิ่นแอลกอฮอล์ในลมหายใจได้ กลิ่นหอมแดงและกระเทียมจะอยู่ในปากของคุณเป็นเวลานานซึ่งจะช่วยลดกลิ่นแอลกอฮอล์ได้  คุณสามารถสั่งอาหารที่มีส่วนผสมของหอมหรือกระเทียมได้ อาหารที่ผสมกระเทียม เช่น กระเทียมทอดหรือขนมปังกระเทียม มักจะเป็นเมนูที่คนนิยมสั่ง   กินแซนด์วิช เบอร์เกอร์ หรือสลัดที่ใส่หอมแดงหลังจากที่ดื่มเครื่องดื่มแอลกอฮอล์แล้ว  บางคนที่ต้องการการรักษากลิ่นปากอย่างรวดเร็ว สามารถกินหอมหรือกระเทียมสดๆ ได้เลย ถึงแม้วิธีนี้จะใช้ได้อย่างมีประสิทธิภาพ แต่กลิ่นของกระเทียมหรือหอมก็แรงเช่นกัน นอกจากนี้กลิ่นจะไม่ได้ออกมาจากปากของคุณเพียงเท่านั้น แต่ยังออกมาจากรูขุมขนของคุณอีกด้วย ถ้าคุณพยายามที่จะกำจัดกลิ่นแอลกอฮอล์ในลมหายใจเพราะคุณต้องไปที่อื่นต่อ นี่อาจไม่ใช่วิธีที่ดีที่สุด ถึงแม้กลิ่นของกระเทียมจะเป็นที่ยอมรับในสังคมมากกว่า แต่มันก็อาจจะเป็นกลิ่นที่ไม่พึงประสงค์ได้เช่นเดียวกับกลิ่นแอลกอฮอล์ หมากฝรั่งสามารถช่วยกำจัดกลิ่นแอลกอฮอล์ในลมหายใจได้ มันไม่ได้กลบกลิ่นแอลกอฮอล์เพียงอย่างเดียวเท่านั้น แต่ยังช่วยกระตุ้นการสร้างน้ำลายซึ่งสามารถลดกลิ่นแอลกอฮอล์ในลมหายใจได้  ลองหมากฝรั่งรสเปรี้ยว มันจะช่วยกระตุ้นการสร้างน้ำลายได้มาก ซึ่งจะกำจัดกลิ่นแอลกอฮอล์ในลมหายใจได้เร็วขึ้น แม้ว่ารสนี้อาจจะไม่ถูกปากคนส่วนใหญ่ แต่จำไว้ว่ายิ่งเคี้ยวมาก รสก็จะยิ่งอ่อนลงตามไปด้วย หมากฝรั่งรสมิ้นต์ก็เป็นตัวเลือกที่ดีเช่นกัน ประสิทธิภาพของรสเมนทอลสามารถกลบกลิ่นแอลกอฮอล์ในลมหายใจได้อย่างรวดเร็ว และมักจะทำให้ลมหายใจหอมสดชื่น การดื่มทั้งกาแฟและน้ำสามารถช่วยลดกลิ่นแอลกอฮอล์ในลมหายใจได้ น้ำจะเติมเต็มความชุ่มชื้นที่คุณขาดหลังการดื่มและช่วยในการสร้างน้ำลายซึ่งสามารถลดกลิ่นแอลกอฮอล์ กาแฟมีกลิ่นจำเพาะที่แรงซึ่งสามารถกลบกลิ่นเหม็นของแอลกอฮอล์ได้ อย่างไรก็ตามการดื่มกาแฟจะให้ผลดีที่สุดในตอนเช้าหลังจากการดื่ม การผสมสารกระตุ้นและสารคลายเครียดสามารถเพิ่มพลังงานได้อย่างรวดเร็วและทำให้คุณรู้สึกสร่างเมา ซึ่งมันอาจนำไปสู่การเผลอดื่มกาแฟที่มากเกินไปจนคุณรับมือไม่อยู่ การดื่มอย่างพอเหมาะไม่ใช่ดื่มแบบเมามายจะช่วยลดกลิ่นของแอลกอฮอล์ได้ พยายามดื่มเพียงเล็กน้อยระหว่างมื้ออาหารในตอนเย็น การดื่มมากเกินไปไม่เพียงแต่จะทำให้มีกลิ่นแอลกอฮอล์แรงขึ้น แต่ยังทำให้เกิดปัญหาสุขภาพอีกด้วย โดยเฉพาะอย่างยิ่งเมื่อดื่มบ่อย การลดการดื่มและการหยุดดื่มเมื่อเมาจะช่วยป้องกันไม่ให้เกิดกลิ่นแอลกอฮอล์ในลมหายใจ พยายามที่จะควบคุมการดื่มไม่ให้เกินสองแก้วต่อหนึ่งครั้ง เครื่องดื่มแต่ละประเภทจะมีกลิ่นที่ไม่เหมือนกัน ถ้าคุณดื่มเครื่องดื่มแอลกอฮอล์หลากหลายประเภทก็จะทำให้กลิ่นโดยรวมออกมาแย่ คุณควรดื่มเครื่องดื่มแอลกอฮอล์ที่คุณชอบเพียงหนึ่งประเภทต่อคืนเท่านั้น เพราะวิธีนี้จะทำให้กลิ่นแอลกอฮอล์ในลมหายใจไม่แรงมาก เครื่องดื่มผสมที่มีส่วนประกอบของสมุนไพรและเครื่องเทศจะมีกลิ่นที่แรงกว่าเบียร์ ไวน์ และสุราทั่วไป ซึ่งการดื่มเครื่องดื่มพวกนี้จะทำให้กลิ่นแอลกอฮอล์ในลมหายใจของคุณไม่แรงมาก การแปรงฟันสามารถช่วยลดกลิ่นลมหายใจที่ไม่พึงประสงค์ซึ่งรวมถึงกลิ่นจากการดื่มแอลกอฮอล์ด้วย การใช้เวลาเพิ่มสักเล็กน้อยเพื่อสุขภาพฟันของคุณจะสามารถช่วยกลบกลิ่นไม่พึงประสงค์ได้  ใช้ยาสีฟันกลิ่นแรงที่ผสมด้วยเมนทอล นี่เป็นวิธีที่มีประสิทธิภาพมากที่สุดในการกลบกลิ่นแอลกอฮอล์ในลมหายใจ  ใช้เวลาเพิ่มสักสองนาทีในการแปรงฟัน เพื่อกำจัดแอลกอฮอล์ที่ตกค้างและเศษอาหารที่มีกลิ่นแอลกอฮอล์ติดอยู่ออกจากปาก อย่าละเลยการขัดฟันหลังจากคืนที่ดื่ม เพราะเศษอาหารที่มีกลิ่นแอลกอฮอล์ติดอยู่มักจะติดอยู่ระหว่างฟัน ทำให้เกิดกลิ่นแอลกอฮอล์ในลมหายใจได้แม้ว่าคุณจะแปรงฟันมาอย่างดีแล้ว หลังจากที่คุณแปรงฟันและขัดฟันแล้ว คุณควรกลั้วปากด้วยน้ำยาบ้วนปากที่มีประสิทธิภาพ น้ำยาบ้วนปากถูกออกแบบมาเพื่อกำจัดกลิ่นไม่พึงประสงค์และใช้กลิ่นมิ้นต์เข้าช่วยกลบกลิ่นแอลกอฮอล์ในลมหายใจ กลั้วปากตามเวลาที่ฉลากแนะนำ ส่วนมากคือประมาณสามสิบวินาที หลังจากนั้นให้บ้วนลงอ่างและกลั้วปากอีกครั้งด้วยน้ำสะอาด แอลกอฮอล์ไม่ได้ส่งผลกระทบต่อลมหายใจของคุณเพียงเท่านั้น แต่มันยังซึมผ่านออกมาจากรูขุมขนของคุณอีกด้วย ซึ่งจะทำให้เกิดกลิ่นแอลกอฮอล์ออกมาจากร่างกายของคุณ คุณจึงควรอาบน้ำในตอนเช้าหรือตอนกลางคืนหลังจากที่ดื่มเสมอ  อาบน้ำตามปกติ แต่ควรใส่ใจในการล้างตัวมากขึ้น  สบู่ แชมพู และครีมนวดผมที่มีกลิ่นแรงอาจช่วยกำจัดหรือลดกลิ่นแอลกอฮอล์ได้
กินอาหารก่อนหรือระหว่างที่ดื่ม. ลองกินหัวหอมและกระเทียม. เคี้ยวหมากฝรั่ง. ดื่มกาแฟและน้ำ. ควรดื่มเครื่องดื่มแอลกอฮอล์ในปริมาณที่พอเหมาะ. ห้ามดื่มเครื่องดื่มผสม. ดื่มเครื่องดื่มง่ายๆ . เพิ่มเวลาการแปรงฟันสักสองสามนาที. ใช้ไหมขัดฟัน. ใช้น้ำยาบ้วนปาก. อาบน้ำ.
https://www.wikihow.com/Cure-Alcohol-Breath https://www.wikihow.com/Cure-Alcohol-Breath https://www.wikihow.com/Cure-Alcohol-Breath
Eating and Drinking Preventing Alcohol Breath Cleaning Up